S-34/2013

Mál þetta, sem þingfest var 23. janúar sl. var höfðað með ákæru ríkissaksóknara, dagsettri 7. janúar 2013, á hendur S-kk-þgf H-kk-þgf, kt. 000000-0000, Víðigerði 16, Grindavík, fyrir eftirtalin brot framin laugardaginn 17. september 2011 á Suðurstrandarvegi, skammt austan við Ísólfsskála:

I.

Brot gegn umferðarlögum og lögreglulögum, með því að hafa stjórnað hesti undir svo miklum áhrifum áfengis að hann gat eigi stjórnað hestinum örugglega og með því að hafa ekki hlýtt fyrirmælum lögreglu um að stöðva hestinn og koma af baki hestsins.

Telst þetta varða við 6. mgr. 45. gr., sbr. 100. gr. umferðarlaga nr. 50/1987, og 19. gr., sbr. 41. gr. lögreglulaga nr. 90/1996.

II.

Brot gegn valdsstjórninni, með því að hafa í kjölfar þeirra brota sem lýst er í ákærulið I., í lögreglubifreið, hótað lögreglumönnunum J-kk-þgf B-kk-þgf B-kk-þgf og N-kk-þgf H-kk-þgf, sem þar voru við skyldustörf, ítrekað líkamsmeiðingum og ráðist með ofbeldi á J-kk-þf B-kk-þf og skallað hann í andlitið með reiðhjálmi sem ákærði var með á höfðinu, með þeim afleiðingum að J-kk-nf B-kk-nf hlaut eymsli yfir nefbeini og sár í vinstri nös.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði kom fyrir dóminn við þingfestingu málsins og játaði þá háttsemi sem lýst er í I. lið ákæru. Óskaði hann eftir fresti til að kynna sér mynd-og hljóðupptökur. Þann 30. janúar sl. kom ákærði fyrir dóminn og neitaði því að hafa skallað lögreglumanninn J-kk-þf B-kk-þf í andlitið eins og segir í ákæru. Var aðalmeðferð ákveðin þann 28. febrúar sl. Eftir skýrslutöku af ákærða fyrir dóminum, breytti ákæruvaldið háttsemi í II. lið ákærunnar þannig að ákærða var gefið að sök að hafa í kjölfar mótspyrnu eftir handtöku í lögreglubifreiðinni valdið J-kk-þgf B-kk-þgf áverkum þannig að hann hlaut eymsli yfir nefbeini og sár á vinstri nös. Ákærði hvað þá atburðalýsingu rétta og hafi aldrei neitað því.

Krafðist ákærði vægustu refsingar sem lög leyfa.

Farið var með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er sækjanda og skipuðum verjanda, hafði verið gefinn kostur á að tjá sig um lagaatriði og ákvörðun refsingar. Játning ákærða er í samræmi við önnur gögn málsins og verður hann því sakfelldur fyrir brot sín. Háttsemin er í ákæru réttilega færð til refsiákvæðis.

Ákærða hefur ekki verið gerð refsing áður svo vitað sé.

Við ákvörðun refsingar verður að líta til þess að ákærði játaði brot sitt greiðlega fyrir lögreglu og fyrir dóminum eins og lýst er í endanlegri ákæru en ákæruvaldið féll frá þeirri háttsemi að ákærði hefði veist að lögreglumanni með ofbeldi.

Með vísan til þessa er refsing ákærða ákveðin fangelsi í tvo mánuði. Með vísan til ofangreinds og játningar ákærða þykir rétt að skilorðsbinda refsinguna og skal hún niður falla að liðnum tveimur árum, haldi ákærði almennt skilorð 57. gr. almennra hegningarlaga nr. 19/1940.

Með vísan til 218. gr. laga nr. 88/2008 ber að dæma ákærða til greiðslu sakarkostnaðar. Hluti sakarkostnaðar er samkvæmt tímaskýrslu verjanda hans, undirbúningur fyrir aðalmeðferð málsins. Þar sem við upphaf aðalmeðferðar var fallið frá þeirri háttsemi sem ákærði hafði í upphafi neitað, verður helmings hluti sakarkostnaðar lagður á ríkissjóð. Er þóknun verjanda ákærða hæfilega ákveðin 263.550 krónur að meðtöldum virðisaukaskatti. Annar sakarkostnaður er 10.350 krónur vegna læknisvottorð.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, S-kk-nf H-kk-nf, kt. 000000-0000, skal sæta fangelsi í tvo mánuði en fresta skal fullnustu refsingarinnar og skal hún niður falla að liðnum tveimur árum, haldi ákærði almennt skilorð 57. gr. almennra hegningarlaga nr. 19/1940.

Ákærði greiði 1/2 hluta sakarkostnaðar sem er samtals 273.900 krónur, þar af þóknun skipaðs verjanda hans, B-kk-ef H-kk-ef E-kk-ef hdl., 263.550 krónur.

Á-kvk-nf G-kvk-nf